钦定古今图书集成/明伦汇编/交谊典/第046卷 > 朱子语类 > 《谢赵王赉白罗袍裤启》前人
## 钦定古今图书集成/明伦汇编/交谊典/第046卷 > 朱子语类 > 《谢赵王赉白罗袍裤启》前人

某启：垂赉白罗袍裤一具。程据上表，“空谕雉头；王恭
入雪，虚称鹤氅。未有悬机巧绁，变𦈙奇文。凤不去而
恒飞，花虽寒而不落。披千金之暂暖，弃百结之长寒。
永无黄葛之嗟，方见青绫之重。对天山之积雪，尚得
开衿；冒广厦之长风，犹当挥汗。白龟报主，终自无期；
黄雀谢恩，竟知何日？”